title: Tumblr
text: Tumblr ye un puesto web estausunidense de microblogging y retz socials fundau por David Karp en 2007 y actualment propiedat de Automattic, que ye tamién propietaria d'o software WordPress.
  
  O 12 d'agosto de 2019, Tumblr auespedaba mas de 475 millons de blogs. En chinero de 2016, o puesto web teneba mas de 500 millons de vesitants mensuals, que se reducioron a menos de 400 millons en agosto de 2019.
  
  Criticas
  
  Pornografía
  Os periodistas de tecnolochía han sinyalau que Tumblr teneba una cantidat considerable de conteniu pornografico. Una analís realizada por o puesto de noticias y tecnolochía TechCrunch o 20 de mayo de 2013 contrimostró que mas d'o 22% de tot o trafico que dentra y sale de Tumblr podeba estar clasificau como pornografía.
  O 3 d'aviento de 2018, Tumblr anunció que a partir d'o 17 d'aviento, todas as imachens y videos que amuestren actos sexuals, y as imachens y videos d'a vida real que amuestren chenitals humans u pezons femenins, serían prohibius en o servicio. O cambeo s'enfrontinó amplias criticas entre a comunidat de Tumblr.
  
  Suicidio y depresión 
  Por unatra parte existe a preocupación que qualques publicacions de Tumblr glorifiquen o suicidio y a depresión entre os chovens.
  
  Internet